Julia Dahr

Julia Dahr (født 1987) er en norsk dokumentarfilmskaper. Filmene hennes gjenspeiler hennes sterke engasjement for klima og miljø.

I 2016 stod hun på det amerikanske finans- og forretningstidsskriftet Forbes' liste «30 under 30 i Europa som forandrer fremtiden i media».

I 2017 hadde hennes dokumentar Thank You For The Rain premiere. Den vant en rekke priser på filmfestivaler rundt om i verden.

I 2018 var hun en av tolv kvinnelige filmskapere som ble plukket ut til å delta i Utviklingsprogram for kvinnelige filmskapere (UP), med oppstart høsten 2018. Programmet ble etablert av Norsk filminstitutt og Talent Norge i fellesskap for å jevne ut den skjeve kjønnsbalansen innen norsk film ved å styrke talentfulle unge kvinners muligheter til å nå videre i filmbransjen. UP har også som mål at minst 80 prosent av deltagerne skal være i gang med å skape film innen tre år etter at de har deltatt i programmet.

Filmografi (utvalg) 

 2018: When Pride Came to Town (kortdokumentar); regissør (sammen med Julie Lunde Lillesæter) og produsent
 2018: The Dry Valley (kortdokumentar); regissør (sammen med Julie Lunde Lillesæter) og produsent
 2017: Illegal Activists (kortdokumentar – 11 min.); regissør (sammen med Julie Lunde Lillesæter) og produsent
 2017: Thank You For The Rain (dokumentar); manusforfatter, regissør og produsent
 2015: Kisulu : The Climate Diaries (dokumentar); manusforfatter (sammen med Hugh Hartford) og regissør

Referanser

Eksterne lenker 
 

Norske filmregissører
Fødselsdato ikke oppgitt